projecte-aina/catalan_government_crawling huggingface dataset:
S'han publicat els resultats del primer termini de la convocatòria Europa Creativa MEDIA de suport a la distribució selectiva EACEA/12/2017.
Dues distribuïdores catalanes han obtingut l'ajut en aquesta convocatòria:
Es tracta de la distribuïdora Vercine 2007, SL, que ha aconseguit 67.400€ per distribuir la pel·lícula francesa 'L'apparition', dirigida per Xavier Giannoli.
I de la distribuïdora La Avent ura Audiovisual, que ha aconseguit 46.300€ per distribuir el film Undir Trénu (Under the Tree) (Isàndia, Polònia i Dinamarca), dirigit per Hafsteinn Gunnar Sigurðsson.
En total s'han atorgat 2.879.600€ per a la distribució de films europeus a través de tots els països membres d'Europa Creativa MEDIA.
L'objectiu d'aquesta licitació és establir un contracte de serveis directe i únic amb un operador econòmic que pugui ajudar a l'AEMA (Associació Europea de Medi Ambient) a assistir als països de l'Associació Oriental (AO) en el desenvolupament d'un pla, i la identificació de mitjans factibles i pràctics per integrar la informació ambiental en els processos i plataformes nacionals de governança electrònica/dades obertes.
L'èmfasi del contracte estarà posat en aplicar els criteris utilitzats per al Creixement de les Dades Oberts en els informes d'Europa enviats als països de l'AO, per tal d'avaluar la seva preparació per a una política de dades obertes.
Més concretament, l'objectiu és avaluar l'accessibilitat de la informació ambiental sobre governança electrònica, plataformes de dades obertes o d'accés web únic especialitzat o qualsevol altra iniciativa, per a un ús més generalitzat de la informació ambiental.
L'ENI és el principal instrument de finançament que utilitza la Unió Europea per implementar la Política Europea de Veïnatge (ENP, en anglès), la qual té per objectiu enfortir políticament i econòmicament els països veïns de l'est i de la riba sud i est de la Mediterrània, i també fomentar la integració regional i el desenvolupament humà, econòmic i social.
La present licitació es finança a través de l'ENI.
Estàs involucrat en un projecte que ofereix als ciutadans accés a internet de banda ampla d'alta velocitat?
Si és així, pots ser candidat als Premis Europeus de Banda Ampla de 2018!
Els European Broadband Awards son un esdeveniment anual on la Comissió Europea reconeix els projectes de desplegament de banda ampla a Europa.
A través d'aquests premis, destaca l'èxit de l'establiment d'infraestructures de banda ampla.
La convocatòria està oberta a tot tipus de projectes, independentment de la mida, la ubicació o les tecnologies utilitzades.
La competència es dirigeix a les autoritats públiques nacionals, regionals i locals (com ara municipis, regions i administracions), així com grans i petits projectes de finançament privat que adopten models innovadors d'inversió, negoci o finançament.
Els projectes s'aplicaran i seran adjudicats en una de les cinc categories:
Els guanyadors dels Premis Europeus de Banda Ampla 2018 seran anunciats a la Cerimònia de lliurament dels premis Broadband, que tindrà lloc a Brussel·les al novembre de 2018 en el marc dels dies de la banda ampla, i seran presentats per la Comissió Europea als mitjans de comunicació, el lloc web, butlletins i a la base de dades de bones pràctiques.
En el curs de les pròximes setmanes es publicarà més informació en referència a aquests premis.
L'Agència Europea del Medi Ambient organitza aquest concurs per destacar la importància de l'aigua.
L'aigua és a tot arreu, des de les cèl·lules del nostre cos fins als oceans.
La vida a la Terra depèn de l'aigua.
En aquest sentit, hem de tenir cura d'aquesta font vital.
Per una banda, contaminem rius, llacs i oceans.
Canviem els llits fluvials i pesquem més del que la natura pot reemplaçar.
Per una altra banda, es fan mesures per reduir la pol·lució de l'aigua i l'excés de pesca.
Aquest any, el concurs vol incidir en la importància de l'aigua neta per tot els éssers vius del planeta.
Els participants poden presentar fotos que corresponguin a alguna de les tres categories:
Els guanyadors de cada categoria rebran 1000 €.
També hi ha el premi del públic i el premi jove, per concursants de 18 a 24 anys.
Les fotos dels finalistes poden ser utilitzades per l'agència en futurs materials digitals o impresos.
Els guanyadors seran notificats per e-mail i l'anunci oficial es farà a finals d'octubre.
La Comissió Europea ha obert quatre convocatòries de finançament en el marc del programa Hercule III adreçades a prevenir i combatre el frau, la corrupció i qualsevol activitat il·legal que atempti contra els interessos financers de la UE.
Els interessos financers de la Unió cobreixen tant els ingressos de la Unió (recursos propis tradicionals (ToR) i l'IVA) com les despeses, en particular, aquells fons europeus que es gestionen de forma compartida (fons estructurals i fons agraris) i aquells programes que financen activitats de recerca i desenvolupament tecnològic.
En el marc d'aquestes convocatòries es finançaran les activitats següents:
En tots aquests casos la Comissió Europea donarà suport financer a la compra d'equipaments sempre i quan el projectes incloguin accions de formació pel personal beneficiari per operar amb els equips adquirits.
També es prioritzarà la cooperació transfronterera que permeti l'intercanvi d'informació i les millors pràctiques, en particular a nivell operatiu.
Aquests premis estan organitzats per l'Associació europea per a enfocaments alternatius a les proves en animals (EPAA), que té com a objectiu promoure el desenvolupament, la validació i l'acceptació dels enfocaments alternatius de 3Rs (reemplaçament, reducció i perfeccionament de proves en animals).
El premi de ciència 3Rs es concedeix cada any a un científic amb una contribució destacada en 3Rs.
D'aquesta manera, es promouen contribucions positives de la indústria o de les institucions acadèmiques i es fomenta que més científics centrin la seva recerca en els objectius de 3Rs.
Els científics que treballen en mètodes per a proves reguladores (per exemple, seguretat, eficàcia, proves per lots) i apliquen els 3Rs a aquests mètodes poden presentar-se a aquests premis.
Les sol·licituds han de mostrar:
La Comissió posa en marxa un procediment de selecció per nomenar els representants de la societat civil en el Consell d'Administració de l'Agència Europea de Medicaments (EMA).
Es nomenaran quatre membres de la societat civil: dos membres que representin les organitzacions de pacients, un representant de les organitzacions de metges i un membre que representi les organitzacions de veterinàries.
Els candidats escollits seran nomenats per un mandat de tres anys a partir del 15 de juny de 2019.
S'espera que els representants assisteixin a les reunions del Consell d'Administració, que es reuneix durant un o dos dies quatre vegades l'any a les instal·lacions de l'EMA.
Els sol·licitants han de tenir en compte que les reunions impliquen, en general, treballs preparatoris.
També haurien d'estar disposats a treballar amb mètodes electrònics per a la gestió i l'intercanvi de documents.
El bon domini de l'anglès és un requisit essencial, ja que els documents i les reunions es treballen i fan en anglès.
Els costos de viatge, allotjament i subsistència dels membres del Consell d'Administració seran coberts per l'EMA segons les seves normes de reemborsament.
Les persones interessades hauran de completar el formulari de sol·licitud i el formulari sobre declaració d'interessos, que es pot descarregar a la pàgina web de la Direcció General de Salut i Alimentació.
Aquests dos documents hauran de ser enviats, junt amb el CV, una carta de motivació i una de recomanació del col·lectiu al que es vol representar, a la següent direcció de correu electrònic:
Si els participants ho prefereixen, també es pot enviar tota la documentació per correu postal.
Veolia i EIT RawMaterials dirigeixen la seva tercera campanya d'startups en el camp de l'economia circular.
La present convocatòria té l'ambició d'accelerar el temps de comercialització dels conceptes innovadors mitjançant el suport d'EIT RawMaterials i Veolia en una manera de "co-creació".
En particular, es pretén posar a prova els conceptes sobre la indústria i els llocs comercials de Veolia a Alemanya, proporcionant les primeres referències en un entorn real.
Es busquen emprenedors, innovadors i empreses amb un projecte en una etapa inicial del seu desenvolupament que pugui servir de base per a un negoci nou i viable.
Els empresaris han de dedicar-se a temps complet en el seu projecte.
Els participants es poden comprometre a traslladar el personal clau al startup camp de Veolia a Berlín durant la durada del programa.
La Cooperació es proposa per a iniciatives amb conceptes innovadors en els següents camps:
El que s'ofereix son tres paquets de suport, que poden combinar-se segons el grau de maduresa de cada projecte, si s'escau:
Per tots aquells que us vulgueu presentar a aquesta convocatòria, cal que primer envieu un correu electrònic amb la vostra plataforma pitch a la direcció següent: [EMAIL].
Tan aviat com sigui possible, rebreu un correu amb el feedback referent a la vostra idea, si és positiu, us convidaran a enviar oficialment la vostra sol·licitud.
És important mencionar la participació d'EIT RawMaterials, un cos de la Unió Europea iniciat i finançat per l'EIT (Institut Europeu d'Innovació i Tecnologia), i que forma el consorci més important del món en el sector de matèries primeres.
L'objectiu general de la present licitació és donar suport a les Xarxes Europees de Referència, les quals permeten als professionals i els centres de referència de diferents països intercanviar coneixements, en la preparació de documents tècnics i informatius harmonitzats i ben estructurats.
Els resultats d'aquest contracte facilitaran el treball de les Xarxes Europees de Referència, reforçaran la seva sòlida marca i projectaran una imatge coherent de les Xarxes Europees de Referència a través de diferents xarxes, destacant alhora el suport que aquestes xarxes reben de la UE.
Els objectius específics consisteixen en proporcionar a les Xarxes Europees de Referència:
El contracte té una durada de 14 mesos sense opció a ser renovat.
La Direcció General de Salut i Seguretat Alimentaria de la Unió Europea finança aquest estudi.
L'Agència Europea de Seguretat i Salut Laboral (EU-OSHA), juntament amb els estats membres, organitza els Premis de bones pràctiques en seguretat i salut laboral en el marc de les campanyes de seguretat als llocs de treball.
Aquests premis ajuden a mostrar els beneficis de la seguretat i la salut a la feina i serveixen com a plataforma per compartir i promocionar bones pràctiques per tota Europa.
L'objectiu específic de l'edició dels premis 208-2019 és ressaltar exemples d'organitzacions que gestionin activament els riscos produïts per substàncies perilloses als llocs de treball.
EU-OSHA està buscant exemples que mostrin un enfocament holístic del tractament de substàncies perilloses que es tradueixin en millores considerables.
El jurat també valorarà les intervencions que siguin sostenibles i transferibles.
Es poden presentar organitzacions i particulars de tota Europa.
Els guanyadors rebran els premis en una cerimònia al novembre de 2019.
Les actuacions guanyadores es difondran mitjançant una publicació que es repartirà per tota Europa i també a la pàgina web d'EU-OSHA.
Els tipus de bones pràctiques que es poden presentar són:
Qualsevol pràctica real de gestió de substàncies perilloses al lloc de treball, descrivint com es va implementar i el benefici que va aportar, com per exemple:
Per participar cal contactar amb els punts nacionals de la xarxa.
Primer es seleccionaran les millors propostes a nivell nacional, que passaran a competir a nivell europeu.
El premi es concedirà per al desenvolupament d'un sistema de prototipus d'alerta ràpida, escalable, fiable i rendible que utilitzi dades d'observació de la Terra i altres tipus de dades geogràfiques per preveure i controlar els brots de malalties transmeses per vectors com la malària, el zika o el dengue o febre groga.
Les malalties transmeses per vectors són causades per virus, bacteris i paràsits transmesos a través d'organismes vius com insectes i representen més del 17% de totes les malalties infeccioses.
La globalització dels viatges i el comerç, la urbanització no planificada i els desafiaments mediambientals com el canvi climàtic tenen un impacte significatiu en la transmissió de malalties.
La solució guanyadora ha de proporcionar la capacitat d'una alerta ràpida per donar suport als esforços d'eliminació existents i ajudar a mitigar l'impacte de les malalties infeccioses a escala local, regional i mundial.
S'espera que utilitzi dades d'observació de la Terra del Programa Copernicus i el Sistema de Sistemes d'Observacions Mundials de la Terra (GEOSS), així com dades epidemiològiques i d'altres tipus de dades geogràfiques, com ara dades socioeconòmiques.
També es pot utilitzar la informació climàtica per controlar i predir la distribució i les tendències a llarg termini.
Clean Sky és el programa de recerca europeu més gran que desenvolupa una tecnologia innovadora i avançada que té com a objectiu reduir els nivells de CO2, emissions de gasos i soroll produïts per les aeronaus.
Finançat pel programa Horizon 2020 de la UE, Clean Sky contribueix a potenciar la col·laboració entre la indústria aèria europea, el lideratge mundial i la competitivitat.
Clean Sky 2 és la 8a convocatòria de propostes, es va publicar el 12 d'abril i els participants que es vulguin presentar poden escollir entre diversos temes.
Els diferents tòpics s'obriran el 3 de maig.
El dia 22 de maig hi ha un info day sobre aquesta convocatòria a Brussel·les.
Per mitjà d'aquest concurs es busquen les millors fotografies que mostrin el rol actiu de les dones en el sector de l'energia sostenible.
Els premis per als guanyadors son de tot tipus, des d'una càmera Nikon D5600 fins a un patinet per moure't de manera sostenible per la ciutat.
Aquest concurs prové de la Direcció General de Cooperació Internacional i Desenvolupament de la Comissió Europea.
Feu les vostres millors fotos d'un projecte finançat per la Unió Europea o escriviu una història sobre un projecte també finançat per la UE i entreu als concursos per guanyar els premis pertinents!
Cada participant ha de localitzar un projecte que sigui finançat per la UE, captar-lo en una fotografia i enviar els resultats.
Més concretament, cal que feu dues fotos: la primera que retrati el projecte i la segona que mostri el tauler d'informació sobre el finançament de la UE.
Les dues imatges han de ser penjades a la plataforma del concurs.
Les 30 fotografies guanyadores es compilaran en una exposició que viatjarà per Europa.
Cada participant ha d'escriure i publicar una entrada de blog sobre qualsevol projecte finançat per la UE.
Cal que pengeu l'enllaç de l'entrada del blog a la plataforma del concurs.
Els tres guanyadors seran convidats a unir-se a un programa d'entrenament d'immersió complerta de tres setmanes sobre comunicacions de la UE.
Experimentaran el treball d'un departament de comunicació en una institució de la UE, en una agència de comunicació i en un mitjà de comunicació que cobreixi l'àmbit de Brussel·les.
En aquesta segona convocatòria de subvencions, publicada al maig de 2017, seran atorgades, d'acord amb les línies d'actuació marcades pel Pla estatal d'acció d'eficiència energètica 2014-2020, per l'Institut per a la Diversificació i l'Estalvi d'Energia (IDAE).
Els ajuts seran cofinançats pel Fons Europeu de Desenvolupament Regional (FEDER) dins del Programa operatiu de creixement sostenible 2014-2020.
Aquest programa d'ajuts, té l'objectiu d'aplicar mesures d'estalvi i d'eficiència energètica per a reduir el consum d'energia en els processos industrials mitjançant la millora de la tecnologia en equips i processos o bé la implantació de sistemes de gestió energètica.
Les actuacions elegibles seran aquelles que aconsegueixin una reducció de les emissions de CO 2 i del consum d'energia final, mitjançant la millora de l'eficiència energètica, en qualsevol de les dues tipologies següents:
Es podran presentar a la convocatòria les empreses que tinguin la consideració de pime o de gran empresa del sector industrial, el CNAE de 2009 es trobi inclòs en la relació que figura a la base setena i les empreses de serveis energètics.
Pressupost: 168.190.250,00€ (un 40% anirà a pimes i la resta a grans empreses) | Data límit: 31/12/2018 o quan, d'acord amb les sol·licituds rebudes, s'esgoti el pressupost disponible, incloses, si escau, les possibles ampliacions pressupostàries que es puguin acordar.
Com a part de l'Any Europeu de Patrimoni Cultural 2018, les ciutats de la Pau de Westfàlia, Osnabrück i Münster, conviden a joves d'altres llocs d'interès cultural europeu a participar en el projecte de participació i reunió "Lab Europe" a Osnabrück, Alemanya, del 16 al 26 d'agost de 2018.
El treball conjunt es realitza en cinc laboratoris diferenciats segons cinc àrees temàtiques; les arts visuals, la història, els espectacles, la música i els mitjans de comunicació.
Aquests laboratoris tenen el caràcter de tallers i s'espera que sigui un espai on la cultura europea prosperi.
A través de la present convocatòria, els participants podran gaudir d'un intercanvi de 10 dies, emocionant i animat, amb altres joves europeus, i que inclou treballs conjunts i un programa lúdic i cultural.
Els costos de l'arribada i sortida, l'allotjament i els àpats seran coberts, tot i això, com a garantia, cada participant haurà de pagar una quota de participació de 100 euros per avançat.
Als laboratoris, els participants tractaran la història i el present d'Europa, alhora que miraran de descriure el seu futur.
Per a tots els tallers, el llenguatge de comunicació és l'anglès.
Els laboratoris compten amb 8-15 participants i estan acompanyats per socis professionals tals com el Teatre Osnabrück, l'Institut de Música, la Societat d'Arts Contemporànies Osnabrück, el Museu d'Història Cultural o el Medienhaus Osnabrück.
Els resultats del treball de laboratori es presentaran en públic els dies 24 i 25 d'agost de 2018.
El projecte és donar suport al desenvolupament progressiu de recursos humans d'alta qualitat en l'administració pública d'Ucraïna, en particular, alimentant una nova generació de funcionaris públics ucraïnesos certificats i utilitzant un nombre creixent professional de llengües estrangeres (principalment llengües de la UE).
En virtut de l'assistència, el projecte ha de permetre a l'administració pública moderna beneficiar-se de l'ampli potencial de la recerca, el coneixement i l'experiència de la UE disponibles en una llengua estrangera i de la lliure comunicació amb els homòlegs europeus, i contribuir així a millorar l'evidència. la formulació de polítiques estatals i un procés accelerat d'integració política, econòmica, social i cultural d'Ucraïna amb la UE.
S'espera que el contracte tingui una durada de 36 mesos, començant a l'octubre de 2018.
Actualment, les titulacions de patró de vaixells petits no es reconeixen immediatament entre estats membres.
Aquest fet suposa una barrera pel comerç a la UE i imposa esforços als patrons quan són requerits a treballar a altres països.
Cada estat membre estableix les seves pròpies normes sobre el tipus i la naturalesa de les qualificacions que els patrons privats i professionals han de tenir.
Com a resultat, els patrons professionals que treballen fora de les seves aigües o en vaixells amb una bandera diferent del país on van obtenir la seva titulació, es veuen limitats en la seva flexibilitat i mobilitat.
L'objectiu general de l'acció preparatòria subjacent a aquesta convocatòria és que augmentin les oportunitats de lliure circulació de patrons professionals.
L'objectiu específic és implementar un currículum comú pels patrons de petits vaixells de la UE.
Per poder ser elegible, el projecte ha de tenir en compte com a mínim els 5 estats membres amb més turisme marítim:
En aquests estats membres, la informació recollida pel projecte ha d'incloure, a més de qualsevol altra font, informació de les autoritats responsables de donar una llicència de patró professional.
L'exploració d'altres estats membres a més d'aquests cinc es considerarà un avantatge, igual que els contactes amb altres associacions educatives o professionals, entitats o altres organitzacions no governamentals per obtenir més informació pràctica.
El projecte proposat ha d'arribar a la conclusió de si és raonable que els estats membres considerin el currículum comú (incloent l'ús de llengües estrangeres) com un requisit de manera que es reduiria l'obligació dels patrons de repetir els exàmens cada vegada que volen operar a un país diferent.
El projecte ha d'abastar 5 sub-objectius:
1) Recopilar tota la informació disponible sobre els currículums actuals de patrons
2) Combinar els elements comuns dels diferents currículums per elaborar el nucli del currículum comú
3) Avaluar la proporcionalitat de les mesures proposades
4) Demanar la opinió de totes les parts interessades i establir accions de seguiment
5) Accions de difusió i possibles workshops
Els beneficiaris han de ser consorcis d'entitats legals establertes a la UE, formats per mínim dues entitats, una de les quals ha de ser del sector dels patrons, i l'altre una institució de formació marítima.
El "Grup d'Experts de la Comissió sobre l'Emprenedoria Social" (GECES), creat a través de la iniciativa d'empreses socials (SBI) de la Comissió Europea, va emetre un informe en que reconeixia el potencial de l'economia social i les empreses socials per a la innovació i l'impacte positiu en l'economia i la societat en general.
Aquest comunicat, també va anunciar que es durien a terme més activitats al voltant de cinc pilars: accés a finances, accés als mercats, millors condicions marc, noves tecnologies i innovació social, així com el desenvolupament d'una dimensió internacional.
Per tal d'ajudar a la Comissió a aplicar aquests cinc pilars es crearà un nou grup d'experts.
El propòsit d'aquest nou grup serà discutir i acordar el desenvolupament i l'enfortiment de les activitats relacionades amb l'aplicació d'aquests 5 pilars.
El grup d'experts durà a terme les següents tasques:
El grup d'experts comptarà amb un màxim de 70 membres, i s'hi inclouran representants de diverses organitzacions, com per exemple:
La present convocatòria prové de la DG Growth; Mercat Interior, Indústria, Emprenedoria i Pimes.
La present convocatòria té per objecte promoure la participació de pimes i autònoms de la Comunitat Autònoma de Catalunya en l'actuació i participació agrupada d'empreses catalanes a la fira Subcon Birmingham 2018.
La convocatòria va dirigida prioritàriament a empreses dels sectors de la subcontractació industrial, valorant la viabilitat d'altres sectors.
Aquesta iniciativa s'insereix dins el Pla Internacional de Promoció, posat en marxa per la Cambra de Comerç, Indústria, Serveis i Navegació d'Espanya i de Barcelona, en el marc del programa operatiu "Plurirregional d'Espanya FEDER 2014-2020 PO".
Aquest Pla pretén servir de suport a la internacionalització i ha estat creat amb la finalitat de millorar la base exportadora de l'economia espanyola; diversificar els mercats de destinació de l'exportació espanyola i incrementar la competitivitat de l'economia espanyola per impulsar Espanya com a destí d'inversió.
Aquells que s'hi vulguin presentar, cal que facin la sol·licitud d'acord al Model que s'inclou com a Annex I en la fitxa de la convocatòria.
L'estada al Regne Unit, tenint en compte el muntatge i desmuntatge de la fira, és del 4 de juny al 8 de juny de 2018.